钦定古今图书集成/理学汇编/学行典/第196卷 > 俞铠〈曾孙绍祖〉
## 钦定古今图书集成/理学汇编/学行典/第196卷 > 俞铠〈曾孙绍祖〉

按《无锡县志》：“俞铠，字武元。童丱不慧，读书必百过，然
所记常倍于人。稍长，举足徐行，不乱尺寸。性至孝，家
贫，授经以养。督学御史廉其状，俾越次补贡入太学，
铠以母老，辞不赴。既丧母，庐墓四年，强起就试顺天，
中弘治二年乡举。年五十馀，授长兴教谕，卒。曾孙绍
祖，嘉靖中，倭躏江南，父贯病痈，不能行，绍祖仓皇负”
贯窜匿，遇贼将杀贯，绍祖号哭请代，遂遇害。而贯得
免，弃于涂，遇老仆，乃负归。